**LIETUVOS RESPUBLIKOS SOCIALINĖS APSAUGOS IR DARBO MINISTRAS**



**Į S A K Y M A S**

**DĖL SOCIALINIŲ PASLAUGŲ KATALOGO PATVIRTINIMO**

2006 m. balandžio 5 d. Nr. A1-93

Vilnius

Vadovaudamasi Lietuvos Respublikos Vyriausybės 2006 m. kovo 16 d. nutarimo Nr. 259 „Dėl įgaliojimų suteikimo įgyvendinant Lietuvos Respublikos socialinių paslaugų įstatymą“ (Žin., 2006, Nr. [31-1092](https://www.e-tar.lt/portal/lt/legalAct/TAR.E7733EEB4DF6)) 1.4 punktu:

1. Tvirtinu Socialinių paslaugų katalogą (pridedama).

2. Laikau netekusiais galios:

2.1. Socialinės apsaugos ir darbo ministerijos 1997 m. rugsėjo 17 d. įsakymą Nr. 112 „Dėl Socialinių paslaugų katalogo patvirtinimo“ (Žin., 1998, Nr. [22-553](https://www.e-tar.lt/portal/lt/legalAct/TAR.B04B55D967AE));

2.2. socialinės apsaugos ir darbo ministro 2000 m. liepos 10 d. įsakymą Nr. 70 „Dėl Socialinių paslaugų katalogo 2000 m. patvirtinimo“ (Žin., 2000, Nr. [65-1968](https://www.e-tar.lt/portal/lt/legalAct/TAR.BC29005549B3));

2.3. socialinės apsaugos ir darbo ministro 2003 m. balandžio 28 d. įsakymą Nr. A1-71 „Dėl socialinės apsaugos ir darbo ministro 2000 m. liepos 10 d. įsakymo Nr. 70 „Dėl Socialinių paslaugų katalogo 2000 m. patvirtinimo“ pakeitimo“ (Žin., 2003, Nr. [43-1989](https://www.e-tar.lt/portal/lt/legalAct/TAR.1F70FE597D2D));

2.4. socialinės apsaugos ir darbo ministro 2005 m. sausio 27 d. įsakymą Nr. A1-19 „Dėl socialinės apsaugos ir darbo ministro 2000 m. liepos 10 d. įsakymo Nr. 70 „Dėl Socialinių paslaugų katalogo 2000 m. patvirtinimo“ pakeitimo“ (Žin., 2005, Nr. [15-481](https://www.e-tar.lt/portal/lt/legalAct/TAR.5C4A8FFE771C));

2.5. socialinės apsaugos ir darbo ministro 2005 m. kovo 15 d. įsakymą Nr. A1-75 „Dėl socialinės apsaugos ir darbo ministro 2000 m. liepos 10 d. įsakymo Nr. 70 „Dėl Socialinių paslaugų katalogo 2000 m. patvirtinimo“ pakeitimo“ (Žin., 2005, Nr. 28-1252).

3. Nustatau, kad šis įsakymas įsigalioja nuo 2006 m. liepos 1 d.

SOCIALINĖS APSAUGOS IR DARBO MINISTRĖ VILIJA BLINKEVIČIŪTĖ

PATVIRTINTA

Lietuvos Respublikos socialinės apsaugos ir

darbo ministro 2006 m. balandžio 5 d.

įsakymu Nr. A1-93

**SOCIALINIŲ PASLAUGŲ KATALOGAS**

**I. BENDROSIOS NUOSTATOS**

1. Socialinių paslaugų katalogas (toliau – Katalogas) apibrėžia socialines paslaugas, jų turinį pagal atskiras socialinių paslaugų rūšis bei socialinių paslaugų įstaigų tipus.

2. Kataloge išskiriamos socialinių paslaugų rūšys, jos apibūdinamos pagal charakteristikas (apibrėžimas, tikslas, gavėjai, teikimo vieta, paslaugos teikimo trukmė / dažnumas, paslaugos sudėtis, paslaugas teikiantys specialistai, pateikiami kai kurių paslaugų ypatumai). Paslaugoms suteikiamas kodas, kuris naudojamas Socialinės paramos informacinėje sistemoje (toliau – SPIS), pateikiami socialinių paslaugų įstaigų tipai.

3. Kataloge vartojamos sąvokos atitinka Lietuvos Respublikos socialinių paslaugų įstatyme apibrėžtas sąvokas.

**II. SOCIALINIŲ PASLAUGŲ RŪŠYS**

4. Socialinės paslaugos skirstomos į:

4.1. bendrąsias socialines paslaugas;

4.2. specialiąsias socialines paslaugas.

5. Bendrosioms socialinėms paslaugoms priskiriama:

5.1. informavimas;

5.2. konsultavimas;

5.3. tarpininkavimas ir atstovavimas;

5.4. maitinimo organizavimas;

5.5. aprūpinimas būtiniausiais drabužiais ir avalyne;

5.6. transporto organizavimas;

5.7. sociokultūrinės paslaugos;

5.8. asmeninės higienos ir priežiūros paslaugų organizavimas;

5.9. kitos bendrosios socialinės paslaugos.

6. Specialiosios socialinės paslaugos skirstomos į:

6.1. socialinę priežiūrą;

6.2. socialinę globą.

7. Socialinei priežiūrai priskiriama:

7.1. pagalba į namus;

7.2. socialinių įgūdžių ugdymas ir palaikymas;

7.3. apgyvendinimas savarankiško gyvenimo namuose;

7.4. laikinas apnakvindinimas;

7.5. intensyvi krizių įveikimo pagalba.

8. Socialinei globai priskiriama:

8.1. dienos socialinė globa;

8.2. trumpalaikė socialinė globa;

8.3. ilgalaikė socialinė globa.

**III. BENDROSIOS SOCIALINĖS PASLAUGOS**

9. Bendrosios socialinės paslaugos yra atskiros, be nuolatinės specialistų priežiūros teikiamos paslaugos. Bendrųjų socialinių paslaugų tikslas – ugdyti ar kompensuoti asmens (šeimos) gebėjimus savarankiškai rūpintis asmeniniu (šeimos) gyvenimu ir dalyvauti visuomenės gyvenime. Bendrosios socialinės paslaugos teikiamos socialinių paslaugų įstaigose ir asmens namuose. Paslaugų teikimo trukmė / dažnumas priklauso nuo asmens (šeimos) socialinių paslaugų poreikio.

10. Bendrosios socialinės paslaugos yra šios:

|  |  |  |  |  |
| --- | --- | --- | --- | --- |
| **Eil. Nr.** | **Kodas SPIS-e** | **Paslaugos pavadinimas** | **Charakteristika** | **Apibūdinimas** |
| ***1*** | ***2*** | ***3*** | ***4*** | ***5*** |
| **10.1.** | **201** | **Informavimas** | **Apibrėžimas** | reikalingos informacijos apie socialinę pagalbą suteikimas asmeniui (šeimai) |
|  |  |  | **Gavėjai** | socialinės rizikos vaikai ir jų šeimos,  vaikai su negalia ir jų šeimos,  likę be tėvų globos vaikai,  suaugę asmenys su negalia ir jų šeimos,  senyvo amžiaus asmenys ir jų šeimos,  socialinės rizikos suaugę asmenys ir jų šeimos,  socialinės rizikos šeimos,  vaikus globojančios šeimos,  kiti asmenys ir šeimos |
|  |  |  | **Teikimo vieta** | įvairiose institucijose (socialinių paslaugų, švietimo, sveikatos priežiūros įstaigose, nevyriausybinėse organizacijose (toliau – NVO) ir kt.), asmens namuose ir kt. |
|  |  |  | **Teikimo trukmė / dažnumas** | vienkartinis |
|  |  |  | **Paslaugas teikiantys specialistai** | įvairių institucijų (socialinių paslaugų, švietimo, sveikatos priežiūros įstaigų, NVO ir kt.) darbuotojai – socialiniai darbuotojai, socialinių darbuotojų padėjėjai, kiti specialistai |
| **10.2.** | **201** | **Konsultavimas** | **Apibrėžimas** | socialinio darbuotojo teikiama paslauga, kuria kartu su asmeniu analizuojama asmens (šeimos) probleminė situacija ir ieškoma veiksmingų problemos sprendimo būdų |
|  |  |  | **Gavėjai** | socialinės rizikos vaikai ir jų šeimos,  vaikai su negalia ir jų šeimos,  likę be tėvų globos vaikai,  suaugę asmenys su negalia ir jų šeimos,  senyvo amžiaus asmenys ir jų šeimos,  socialinės rizikos suaugę asmenys ir jų šeimos,  socialinės rizikos šeimos,  vaikus globojančios šeimos,  kiti asmenys ir šeimos |
|  |  |  | **Teikimo vieta** | įvairiose institucijose (socialinių paslaugų, švietimo, sveikatos priežiūros įstaigose, NVO ir kt.), asmens namuose ir kt. |
|  |  |  | **Teikimo trukmė / dažnumas** | iki problemos išsprendimo |
|  |  |  | **Paslaugas teikiantys specialistai** | įvairių institucijų (socialinių paslaugų, švietimo, sveikatos priežiūros įstaigų, NVO ir kt.) socialiniai darbuotojai, socialinių darbuotojų padėjėjai, kiti specialistai |
| **10.3.** | **203** | **Tarpininkavimas ir atstovavimas** | **Apibrėžimas** | pagalbos asmeniui (šeimai) suteikimas sprendžiant įvairias asmens (šeimos) problemas (teisines, sveikatos, ūkines, buitines, tvarkant dokumentus, mokant mokesčius, užrašant pas specialistus, organizuojant ūkinius darbus ir kt.), tarpininkaujant tarp asmens (šeimos) ir jo aplinkos (kitų institucijų, specialistų, asmenų) |
|  |  |  | **Gavėjai** | socialinės rizikos vaikai ir jų šeimos,  vaikai su negalia ir jų šeimos,  likę be tėvų globos vaikai,  suaugę asmenys su negalia ir jų šeimos,  senyvo amžiaus asmenys ir jų šeimos,  socialinės rizikos suaugę asmenys ir jų šeimos,  socialinės rizikos šeimos,  vaikus globojančios šeimos,  kiti asmenys ir šeimos |
|  |  |  | **Teikimo vieta** | įvairiose institucijose (socialinių paslaugų švietimo, sveikatos priežiūros įstaigose, NVO ir kt.), asmens namuose ir kt. |
|  |  |  | **Teikimo trukmė / dažnumas** | iki problemos išsprendimo |
|  |  |  | **Paslaugas teikiantys specialistai** | įvairių institucijų (socialinių paslaugų švietimo, sveikatos priežiūros įstaigų, NVO ir kt.) socialiniai darbuotojai, socialinių darbuotojų padėjėjai, kiti specialistai |
| **10.4.** | **204** | **Maitinimo organizavimas** | **Apibrėžimas** | pagalba asmenims (šeimoms), kurie dėl nepakankamo savarankiškumo ar nepakankamų pajamų nepajėgia maitintis savo namuose. Maitinimas gali būti organizuojamas pristatant karštą maistą į namus, suteikiant nemokamą maitinimą valgyklose, bendruomenės įstaigose ar kitose maitinimo vietose bei išduodant maisto talonus ar sauso maisto davinius gyventojams |
|  |  |  | **Gavėjai** | socialinės rizikos vaikai,  vaikai su negalia ir jų šeimos,  suaugę asmenys su negalia ir jų šeimos,  senyvo amžiaus asmenys ir jų šeimos,  socialinės rizikos suaugę asmenys ir jų šeimos,  socialinės rizikos šeimos,  kiti asmenys ir šeimos |
|  |  |  | **Teikimo vieta** | socialinių paslaugų įstaigose,  labdaros valgyklose ir kt. maitinimo vietose,  asmens namuose ir kt. |
|  |  |  | **Teikimo trukmė / dažnumas** | nuo 1 karto iki 7 kartų per savaitę |
|  |  |  | **Paslaugas teikiantys specialistai** | įvairių institucijų (socialinių paslaugų, švietimo, sveikatos priežiūros įstaigų, NVO ir kt.) socialiniai darbuotojai, socialinių darbuotojų padėjėjai, kiti specialistai |
| **10.5.** | **218** | **Aprūpinimas būtiniausiais drabužiais ir avalyne** | **Apibrėžimas** | būtiniausių drabužių, avalynės ir kitų reikmenų skurstantiesiems teikimas |
|  |  |  | **Gavėjai** | vaikai su negalia ir jų šeimos,  suaugę asmenys su negalia ir jų šeimos,  senyvo amžiaus asmenys ir jų šeimos,  socialinės rizikos suaugę asmenys ir jų šeimos,  socialinės rizikos šeimos,  kiti asmenys ir šeimos |
|  |  |  | **Teikimo vieta** | socialinių paslaugų įstaigose ir kt. |
|  |  |  | **Teikimo trukmė / dažnumas** | pagal poreikį |
|  |  |  | **Paslaugas teikiantys specialistai** | įvairių institucijų (socialinių paslaugų, švietimo, sveikatos priežiūros įstaigų, NVO ir kt.) socialiniai darbuotojai, socialinių darbuotojų padėjėjai, kiti specialistai |
| **10.6.** | **205** | **Transporto organizavimas** | **Apibrėžimas** | paslauga, teikiama pagal poreikius asmenims, kurie dėl negalios, ligos ar senatvės turi judėjimo problemų ir dėl to ar dėl nepakankamų pajamų negali naudotis visuomeniniu ar individualiu transportu |
|  |  |  | **Gavėjai** | vaikai su negalia ir jų šeimos, suaugę asmenys su negalia ir jų šeimos, senyvo amžiaus asmenys ir jų šeimos, socialinės rizikos šeimos, kiti asmenys ir šeimos |
|  |  |  | **Teikimo vieta** | įvairiose institucijose (socialinių paslaugų, švietimo, sveikatos priežiūros įstaigose, NVO ir kt.) |
|  |  |  | **Teikimo trukmė / dažnumas** | pagal poreikį |
|  |  |  | **Paslaugas teikiantys specialistai** | įvairių institucijų (socialinių paslaugų, švietimo, sveikatos priežiūros įstaigų, NVO ir kt.) darbuotojai – socialiniai darbuotojai, socialinių darbuotojų padėjėjai, kiti specialistai |
| **10.7.** | **211** | **Sociokultūrinės paslaugos** | **Apibrėžimas** | laisvalaikio organizavimo paslaugos, teikiamos siekiant išvengti socialinių problemų (prevenciniais tikslais), mažinant socialinę atskirtį, aktyvinant bendruomenę ir kurias teikiant asmenys (šeimos) gali bendrauti, dalyvauti grupinio socialinio darbo užsiėmimuose, užsiimti mėgstama veikla, vaikai – ruošti pamokas ir pan. |
|  |  |  | **Gavėjai** | socialinės rizikos vaikai ir jų šeimos, vaikai su negalia ir jų šeimos, likę be tėvų globos vaikai, suaugę asmenys su negalia ir jų šeimos, senyvo amžiaus asmenys ir jų šeimos, socialinės rizikos suaugę asmenys ir jų šeimos, socialinės rizikos šeimos, kiti asmenys ir šeimos |
|  |  |  | **Teikimo vieta** | socialinių paslaugų įstaigose (bendruomenės centruose, dienos centruose ir kt.) |
|  |  |  | **Teikimo trukmė / dažnumas** | pagal poreikį |
|  |  |  | **Paslaugas teikiantys specialistai** | socialinių paslaugų įstaigų darbuotojai -socialiniai darbuotojai, socialinių darbuotojų padėjėjai, kiti specialistai |
| **10.8.** | **206** | **Asmeninės higienos ir priežiūros paslaugų organizavimas** | **Apibrėžimas** | pagalba asmenims (šeimoms), kurie dėl nepakankamų pajamų ar skurdo negali (neturi galimybės) pasirūpinti savo higiena. Ši pagalba apima pirties (dušo) talonų išdavimą, skalbimo paslaugų organizavimą |
|  |  |  | **Gavėjai** | socialinės rizikos vaikai ir jų šeimos,  vaikai su negalia ir jų šeimos,  suaugę asmenys su negalia ir jų šeimos,  senyvo amžiaus asmenys ir jų šeimos,  socialinės rizikos suaugę asmenys ir jų šeimos,  socialinės rizikos šeimos,  kiti asmenys ir šeimos |
|  |  |  | **Teikimo vieta** | socialinių paslaugų įstaigose ir kt. |
|  |  |  | **Teikimo trukmė / dažnumas** | pagal poreikį |
|  |  |  | **Paslaugas teikiantys specialistai** | socialinių paslaugų įstaigų darbuotojai -socialiniai darbuotojai, socialinių darbuotojų padėjėjai, kiti specialistai |
| **10.9.** | **216** | **Kitos bendrosios socialinės paslaugos** | **Apibrėžimas** | socialinės paslaugos organizuojamos atsižvelgiant į specifinius savivaldybės gyventojų poreikius. Prie kitų bendrųjų socialinių paslaugų gali būti priskiriamos atskiros paslaugos iš pagalbos į namus paslaugų |

**IV. SPECIALIOSIOS SOCIALINĖS PASLAUGOS**

11. Specialiosios socialinės paslaugos yra visuma paslaugų, teikiamų asmeniui (šeimai), kurio gebėjimams savarankiškai rūpintis asmeniniu (šeimos) gyvenimu ir dalyvauti visuomenės gyvenime ugdyti ar kompensuoti bendrųjų socialinių paslaugų nepakanka. Specialiųjų socialinių paslaugų tikslas – grąžinti asmens (šeimos) gebėjimus pasirūpinti savimi ir integruotis į visuomenę ar tenkinti asmens gyvybinius poreikius teikiant kompleksinę pagalbą. Specialiosios socialinės paslaugos teikiamos socialinių paslaugų įstaigose ir asmens namuose. Paslaugų teikimo trukmė / dažnumas priklauso nuo asmens (šeimos) socialinių paslaugų poreikio.

12. Specialiosios socialinės paslaugos skirstomos į socialinę priežiūrą ir socialinę globą.

13. Socialinė priežiūra yra visuma paslaugų, kuriomis asmeniui (šeimai) teikiama kompleksinė, bet nuolatinės specialistų priežiūros nereikalaujanti pagalba. Socialinė priežiūra teikiama socialinių paslaugų įstaigose ar asmens namuose. Paslaugų teikimo dažnumas priklauso nuo konkrečios paslaugos ir nuo individualaus asmens (šeimos) tos paslaugos poreikio.

14. Socialinės priežiūros paslaugos yra šios:

|  |  |  |  |  |  |
| --- | --- | --- | --- | --- | --- |
| **Eil. Nr.** | **Kodas SPIS-e** | | **Paslaugos pavadinimas** | **Charakteristika** | **Apibūdinimas** |
| *1* | *2* | | *3* | *4* | *5* |
| **14.1.** | **209** | | **Pagalba į namus** | **Apibrėžimas** | asmens namuose teikiamos paslaugos, padedančios asmeniui (šeimai) tvarkytis buityje bei dalyvauti visuomenės gyvenime |
|  |  | |  | **Gavėjai** | suaugę asmenys su negalia ir jų šeimos, senyvo amžiaus asmenys ir jų šeimos, vaikai su negalia ir jų šeimos, kiti asmenys ir šeimos (laikinai dėl ligos ar kitų priežasčių savarankiškumo netekę asmenys) |
|  |  | |  | **Teikimo vieta** | asmens namuose |
|  |  | |  | **Teikimo trukmė / dažnumas** | iki 4 val. per dieną, iki 5 kartų per savaitę |
|  |  | |  | **Paslaugos sudėtis (komplektas)** | informavimas,  konsultavimas,  tarpininkavimas ir atstovavimas,  bendravimas,  maitinimo organizavimas (kai maistas  pristatomas iš kitų tarnybų) arba maisto produktų  nupirkimas, pristatymas ir pagalba ruošiant maistą, |
|  |  | |  |  | pagalba buityje ir namų ruošoje (skalbiant,  tvarkant namus, apsiperkant, rūpinantis asmens  higiena ir kt.),  lydėjimas į įvairias įstaigas,  kitos paslaugos, reikalingos norint asmeniui  sudaryti galimybes jam gyventi savo namuose |
|  |  | |  | **Paslaugas teikiantys specialistai** | socialiniai darbuotojai,  socialinių darbuotojų padėjėjai,  kiti specialistai |
|  |  | |  | **Ypatumai** | pagalbos į namus paslaugų sudėtis konkrečiam asmeniui gali būti skirtinga, atsižvelgiant į jo poreikius, bet turi susidėti ne mažiau kaip iš 3 paslaugų |
| **14.2.** | **220** | | **Socialinių įgūdžių ugdymas ir palaikymas** | **Apibrėžimas** | paslaugos, teikiamos asmenims (šeimoms) dienos metu, siekiant palaikyti ir atstatyti savarankiškumą atliekant įvairias visuomeniniame ar asmeniniame (šeimos) gyvenime reikalingas funkcijas |
|  |  | |  | **Gavėjai** | socialinės rizikos vaikai ir jų šeimos,  vaikai su negalia ir jų šeimos,  suaugę asmenys su negalia ir jų šeimos,  senyvo amžiaus asmenys ir jų šeimos,  socialinės rizikos suaugę asmenys ir jų šeimos,  socialinės rizikos šeimos,  kiti asmenys ir šeimos |
|  |  | |  | **Teikimo vieta** | socialinių paslaugų įstaigoje (šeimos paramos centre, paramos šeimai tarnyboje, vaikų dienos centre, dienos centre socialinės rizikos suaugusiems asmenims, dienos centre suaugusiems asmenims su negalia, bendruomenės centre, dienos centre), asmens namuose ir kt. |
|  |  | |  | **Teikimo trukmė / dažnumas** | pagal poreikį |
|  |  | |  | **Paslaugos sudėtis** | informavimas,  konsultavimas,  tarpininkavimas ir atstovavimas,  bendravimas,  maitinimo organizavimas (suteikiant nemokamą  maitinimą valgyklose, bendruomenės įstaigose ar  kitose maitinimo vietose bei išduodant maisto  talonus ar sauso maisto davinius gyventojams;  organizuojant maitinimą vaikų dienos centruose),  kasdienio gyvenimo įgūdžių ugdymas ir  palaikymas (namų ruošoje, tvarkant pinigų  apskaitą, apsiperkant ir mokant mokesčius,  planuojat ir atliekant namų ruošos darbus,  prižiūrint vaikus, bendraujant ir pan.),  darbinių įgūdžių ugdymas (siuvimas, mezgimas,  audimas, dailės dirbiniai, keramika,  savarankiškas patalpų, aplinkos tvarkymas ir  pan.),  kitos paslaugos |
|  |  | |  | **Paslaugas teikiantys specialistai** | socialiniai darbuotojai,  socialinių darbuotojų padėjėjai,  psichologai,  kiti specialistai |
|  |  | |  | **Ypatumai** | socialinių įgūdžių ugdymo ir palaikymo paslaugų sudėtis konkrečiam asmeniui gali būti skirtinga, atsižvelgiant į jo poreikius, bet turi susidėti ne mažiau kaip iš 3 paslaugų |
| **14.3.** | **221** | **Apgyvendinimas savarankiško gyvenimo namuose** | | **Apibrėžimas** | namų aplinkos sąlygų ir reikalingų paslaugų suteikimas asmenims (šeimoms), kuriems nereikia nuolatinės, intensyvios priežiūros, sudarant jiems sąlygas savarankiškai tvarkytis savo asmeninį (šeimos) gyvenimą |
|  |  |  | | **Gavėjai** | suaugę asmenys su negalia,  senyvo amžiaus asmenys,  socialinės rizikos suaugę asmenys ir jų šeimos,  socialinės rizikos šeimos |
|  |  |  | | **Teikimo vieta** | socialinių paslaugų įstaigose (savarankiško gyvenimo namuose) |
|  |  |  | | **Teikimo trukmė / dažnumas** | neterminuota |
|  |  |  | | **Paslaugos sudėtis** | informavimas,  konsultavimas,  tarpininkavimas ir atstovavimas,  apgyvendinimas,  kasdienio gyvenimo įgūdžių ugdymas ir  palaikymas (namų ruošoje, tvarkant pinigų  apskaitą, apsiperkant ir mokant mokesčius,  planuojat ir atliekant namų ruošos darbus,  prižiūrint vaikus, bendraujant ir pan.),  kitos paslaugos |
|  |  |  | | **Paslaugas teikiantys specialistai** | socialiniai darbuotojai,  socialinių darbuotojų padėjėjai |
|  |  |  | | **Ypatumai** | savarankiško gyvenimo namuose asmenys (šeimos) patys tvarkosi buitį (gaminasi maistą, moka už komunalines paslaugas, apsiperka), iš dalies padedant socialiniam darbuotojui ar socialinio darbuotojo padėjėjui. Apgyvendinimo savarankiško gyvenimo namuose paslaugų sudėtis konkrečiam asmeniui gali būti skirtinga, atsižvelgiant į jo poreikius |
| **14.4.** | **222** | **Laikinas apnakvindinimas** | | **Apibrėžimas** | nakvynės ir būtinųjų paslaugų (asmens higienos, buitinių) suteikimas asmenims krizių atvejais ar dėl šeimoje iškilusių problemų, dėl kurių iškyla grėsmė asmens sveikatai ar gyvybei |
|  |  |  | | **Gavėjai** | socialinės rizikos suaugę asmenys, socialinės rizikos šeimos |
|  |  |  | | **Teikimo vieta** | socialinių paslaugų įstaigose (nakvynės namuose, krizių centruose, laikino apgyvendinimo įstaigose motinoms ir vaikams) ir kt. |
|  |  |  | | **Teikimo trukmė / dažnumas** | 1 kartas, ne ilgiau kaip 3 paros |
|  |  |  | | **Paslaugos sudėtis** | informavimas,  tarpininkavimas ir atstovavimas,  nakvynės suteikimas,  minimalios asmeninės higienos paslaugų  organizavimas (dušas),  minimalių buitinių paslaugų organizavimas  (virtuvėlė) |
|  |  |  | | **Paslaugas teikiantys specialistai** | socialiniai darbuotojai,  socialinių darbuotojų padėjėjai,  kiti specialistai |
| **14.5.** | **223** | **Intensyvi krizių įveikimo pagalba** | | **Apibrėžimas** | pagalbos suteikimas asmeniui, atsidūrusiam krizinėje situacijoje |
|  |  | |  | **Gavėjai** | socialinės rizikos vaikai, vaikai su negalia, likę be tėvų globos vaikai, suaugę asmenys su negalia, senyvo amžiaus asmenys, socialinės rizikos suaugę asmenys, kiti asmenys |
|  |  | |  | **Teikimo vieta** | įvykio vietoje (mobilios krizių įveikimo komandos),  socialinių paslaugų įstaigose (krizių centre), kt. įstaigose |
|  |  | |  | **Teikimo trukmė / dažnumas** | pagal poreikį |
|  |  | |  | **Paslaugos sudėtis** | informavimas,  konsultavimas,  tarpininkavimas ir atstovavimas,  bendravimas,  psichologinė pagalba,  kitos paslaugos |
|  |  | |  | **Paslaugas teikiantys specialistai** | socialiniai darbuotojai,  socialinių darbuotojų padėjėjai,  psichologai,  kiti specialistai |

15. Pagalbos pinigai yra piniginė išmoka, skiriama asmeniui (šeimai), kuriam bendrąsias socialines paslaugas ir socialinę priežiūrą yra veiksmingiau organizuoti pinigine forma. Pagalbos pinigų gavėjai yra suaugę asmenys su negalia ir jų šeimos ar senyvo amžiaus asmenys ir jų šeimos. Pagalbos pinigų mokėjimo atvejus, tvarką ir paslaugų teikimo trukmę nustato savivaldybė.

16. Socialinė globa yra visuma paslaugų, kuriomis asmeniui (šeimai) teikiama kompleksinė, nuolatinės specialistų priežiūros reikalaujanti pagalba. Socialinė globa teikiama institucijoje (socialinės globos įstaigoje) ar asmens namuose. Socialinės globos teikimo trukmė priklauso nuo asmenų, jų poreikio paslaugoms ir nuo įstaigos tipo.

17. Socialinės globos paslaugos yra šios:

|  |  |  |  |  |
| --- | --- | --- | --- | --- |
| **Eil. Nr.** | **Kodas SPIS-e** | **Paslaugos pavadinimas** | **Charakteristika** | **Apibūdinimas** |
| *1* | *2* | *3* | *4* | *5* |
| **17.1.** | **211** | **Dienos socialinė globa** | **Apibrėžimas** | visuma paslaugų, kuriomis asmeniui teikiama kompleksinė, nuolatinės specialistų priežiūros reikalaujanti pagalba dienos metu |
|  |  |  | **Gavėjai** | vaikai su negalia,  suaugę asmenys su negalia,  senyvo amžiaus asmenys |
|  |  |  | **Teikimo vieta** | institucijoje (dienos socialinės globos centre asmenims su negalia, senų žmonių dienos socialinės globos centre, vaikų su negalia dienos socialinės globos centre),  asmens namuose |
|  |  |  | **Teikimo trukmė / dažnumas** | nuo 3 iki 8 val. per dieną, iki 5 kartų per savaitę  institucijoje,  nuo 3 iki 8 val. per parą, iki 7 kartų per savaitę  asmens namuose |
|  |  |  | **Paslaugos sudėtis** | informavimas,  konsultavimas,  tarpininkavimas ir atstovavimas,  bendravimas,  laisvalaikio organizavimas,  ugdymo organizavimas (vaikams su negalia ir  suaugusiesiems su negalia iki 21 m.),  maitinimo organizavimas (kai paslauga teikiama  ilgiau nei 5 val. per dieną), |
|  |  |  |  | asmeninės higienos paslaugų organizavimas (skalbimo paslaugų ir pan.),  psichologinė-psichoterapinė pagalba,  pagalba rengiantis, maitinantis, prausiantis ir kt. pobūdžio pagalba,  kasdienio gyvenimo įgūdžių ugdymas ir palaikymas (tvarkant pinigų apskaitą, apsiperkant ir mokant mokesčius, planuojat ir atliekant namų ruošos darbus, bendraujant ir pan.),  darbinių įgūdžių ugdymas (siuvimas, mezgimas, audimas, dailės dirbiniai, keramika, savarankiškas patalpų, aplinkos tvarkymas ir pan.),  sveikatos priežiūros paslaugos,  kitos paslaugos, reikalingos asmeniui pagal jo savarankiškumo lygį |
|  |  |  | **Paslaugas teikiantys specialistai** | socialiniai darbuotojai,  socialinių darbuotojų padėjėjai,  psichologai, psichoterapeutai,  sveikatos priežiūros, švietimo, ugdymo, užimtumo  specialistai |
| **17.2.** | **212** | **Trumpalaikė socialinė globa** | **Apibrėžimas** | visuma paslaugų, kuriomis asmeniui teikiama kompleksinė, nuolatinės specialistų priežiūros reikalaujanti pagalba krizių atvejais, vaikams laikinai netekus tėvų globos, šeimos nariams, globėjams, rūpintojams laikinai dėl tam tikrų priežasčių (ligos, komandiruotės, atostogų ir kt.) negalint prižiūrėti asmenų, kuriems reikalinga nuolatinė priežiūra – „atokvėpio“ paslaugos, socialinės rizikos suaugusiems asmenims po medicininės reabilitacijos siekiant integruotis į visuomenę |
|  |  |  | **Gavėjai** | vaikai, laikinai likę be tėvų globos, socialinės rizikos vaikai, suaugę asmenys su negalia, vaikai su negalia, socialinės rizikos suaugę asmenys, senyvo amžiaus asmenys |
|  |  |  | **Teikimo vieta** |  |
|  |  |  |  | **Vaikams, laikinai likusiems be tėvų globos**  vaikų socialinės globos namuose,  socialinės globos namuose vaikams su negalia,  šeimynose,  grupiniuose gyvenimo namuose vaikams,  likusiems be tėvų globos,  vaikus globojančiose šeimose |
|  |  |  |  | **Socialinės rizikos vaikams**  krizių centruose,  grupiniuose gyvenimo namuose vaikams,  likusiems be tėvų globos,  grupiniuose gyvenimo namuose socialinės rizikos  vaikams,  kitose socialinių paslaugų įstaigose, teikiančiose  paslaugas vaikams krizių atvejais,  vaikus globojančiose šeimose |
|  |  |  |  | **Vaikams su negalia**  socialinės globos namuose vaikams su negalia,  socialinės globos įstaigose vaikams ir jaunimui su negalia,  asmens namuose,  vaikus globojančiose šeimose |
|  |  |  |  | **Suaugusiesiems su negalia, senyvo amžiaus asmenims**  socialinės globos namuose suaugusiems asmenims  su negalia,  senų žmonių socialinės globos namuose,  specializuotuose socialinės globos ir slaugos  namuose,  specialiuosiuose socialinės globos namuose,  grupiniuose gyvenimo namuose senyvo amžiaus  asmenims,  grupiniuose gyvenimo namuose suaugusiems  asmenims su negalia,  asmens namuose |
|  |  |  |  | **Socialinės rizikos suaugusiesiems asmenims**  nakvynės namuose,  krizių centruose,  laikino apgyvendinimo įstaigose motinoms ir  vaikams,  psichologinės bei socialinės reabilitacijos įstaigose |
|  |  |  |  | **Pabėgėliams**  Pabėgėlių priėmimo centre |
|  |  |  | **Teikimo trukmė / dažnumas** |  |
|  |  |  |  | **Vaikams, laikinai likusiems be tėvų globos**  iki vaikui pasibaigs laikinoji globa, bet ne ilgiau nei 12 mėn. |
|  |  |  |  | **Socialinės rizikos vaikams**  iki vaikas bus grąžintas į šeimą, bet ne ilgiau nei 6 mėn. |
|  |  |  |  | **Vaikams su negalia**  ne mažiau kaip 12 val. per parą, iki 1 mėn. |
|  |  |  |  | **Suaugusiesiems su negalia, senyvo amžiaus asmenims**  ne mažiau kaip 12 val. per parą iki 1 mėn. |
|  |  |  |  | **Socialinės rizikos suaugusiems asmenims**  iki 6 mėn. ar ilgiau,  psichologinės bei socialinės reabilitacijos įstaigose  – iki 18 mėn. |
|  |  |  |  | **Pabėgėliams**  iki 6 mėn., išimtiniais atvejais pažeidžiamoms grupėms – nelydimiems nepilnamečiams, nėščioms moterims, asmenims, patyrusiems kankinimus, asmenims su psichikos sutrikimais, pensinio amžiaus asmenims, asmenims su negalia, šeimoms su nepilnamečiais vaikais, kuriuose tik vienas iš tėvų – iki 18 mėn. |
|  |  |  | **Paslaugos sudėtis** | informavimas,  konsultavimas,  tarpininkavimas ir atstovavimas,  apgyvendinimas,  psichologinė-psichoterapinė pagalba,  kasdienio gyvenimo įgūdžių ugdymas ir palaikymas (tvarkant pinigų apskaitą, apsiperkant ir mokant mokesčius, planuojat ir atliekant namų ruošos darbus, bendraujant ir pan.),  darbinių įgūdžių ugdymas (siuvimas, mezgimas, audimas, dailės dirbiniai, keramika, savarankiškas patalpų, aplinkos tvarkymas ir pan.),  laisvalaikio organizavimas,  asmeninės higienos paslaugų organizavimas  (skalbimo paslaugų ir t. t.),  maitinimas (vaikams, asmenims su negalia, senyvo amžiaus asmenims),  ugdymo organizavimas (vaikams su negalia ir suaugusiems asmenims su negalia iki 21 m.),  sveikatos priežiūros paslaugos (gali ir nebūti),  kitos paslaugos, reikalingos asmeniui pagal jo savarankiškumo lygį |
|  |  |  | **Paslaugas teikiantys specialistai** | socialiniai darbuotojai,  socialinių darbuotojų padėjėjai,  psichologai, psichoterapeutai,  sveikatos priežiūros, švietimo, ugdymo, užimtumo  specialistai,  vaikus globojančios šeimos |
| **17.3.** | **214, 215, 219** | **Ilgalaikė socialinė globa** | **Apibrėžimas** | visuma paslaugų, kuriomis visiškai nesavarankiškam asmeniui teikiama kompleksinė, nuolatinės specialistų priežiūros reikalaujanti pagalba |
|  |  |  | **Gavėjai** | be tėvų globos likę vaikai, kuriems nustatyta  nuolatinė globa,  vaikai su negalia,  suaugę asmenys su negalia,  senyvo amžiaus asmenys |
|  |  |  | **Teikimo vieta** |  |
|  | **219** |  |  | **Be tėvų globos likusiems vaikams, kuriems nustatyta nuolatinė globa**  vaikų socialinės globos namuose,  šeimynose,  grupiniuose gyvenimo namuose,  vaikus globojančiose šeimose |
|  | **215** |  |  | **Vaikams su negalia**  socialinės globos namuose vaikams su negalia,  socialinės globos namuose vaikams ir jaunimui su negalia |
|  | **214** |  |  | **Suaugusiems asmenims su negalia, senyvo amžiaus asmenims**  socialinės globos namuose suaugusiems asmenims  su negalia,  senų žmonių socialinės globos namuose,  specializuotuose socialinės globos ir slaugos  namuose,  specialiuosiuose socialinės globos namuose,  grupiniuose gyvenimo namuose senyvo amžiaus  asmenims,  grupiniuose gyvenimo namuose suaugusiems  asmenims su negalia |
|  |  |  | **Teikimo trukmė / dažnumas** |  |
|  |  |  |  | **Be tėvų globos likusiems vaikams, kuriems nustatyta nuolatinė globa**  iki vaikui pasibaigs nuolatinė globa |
|  |  |  |  | **Vaikams su negalia**  iki vaikui sukaks 21 m., jaunuoliui – 29 m. |
|  |  |  |  | **Suaugusiems asmenims su negalia, senyvo amžiaus asmenims**  daugiau nei 1 mėn. per pusę metų, neterminuotai |
|  |  |  | **Paslaugos sudėtis** | informavimas,  konsultavimas,  tarpininkavimas ir atstovavimas,  apgyvendinimas,  kasdieninio gyvenimo įgūdžių ugdymas ir palaikymas (tvarkant pinigų apskaitą, apsiperkant, atliekant buitinius darbus, bendraujant ir pan.),  darbinių įgūdžių ugdymas (siuvimas, mezgimas, audimas, dailės dirbiniai, keramika, savarankiškas patalpų, aplinkos tvarkymas ir pan.),  laisvalaikio organizavimas,  pagalba rengiantis, maitinantis, prausiantis ir kt. pobūdžio pagalba,  asmeninės higienos paslaugų organizavimas (skalbimo paslaugų ir pan.),  maitinimas,  sveikatos priežiūros paslaugos (slauga),  kitos paslaugos, reikalingos asmeniui pagal jo savarankiškumo lygį |
|  |  |  | **Paslaugas teikiantys specialistai** | socialiniai darbuotojai,  socialinių darbuotojų padėjėjai,  sveikatos priežiūros, švietimo, ugdymo, užimtumo  specialistai,  vaikus globojančios šeimos |

**V. SOCIALINIŲ PASLAUGŲ ĮSTAIGOS**

18. Socialinių paslaugų įstaiga – socialines paslaugas teikianti įmonė (akcinė bendrovė, uždaroji akcinė bendrovė, individuali įmonė), įstaiga (viešoji įstaiga, biudžetinė įstaiga, organizacija, asociacija, labdaros ir paramos fondas, religinė bendruomenė ar bendrija (centras), jos atstovybė ar filialas, šeimyna). Socialinių paslaugų įstaigai priskiriamas ir įstaigos padalinys – socialinių paslaugų įstaigos arba ne socialines paslaugas teikiančios įstaigos struktūrinis padalinys, neturintis atskiro juridinio statuso, bet teikiantis socialines paslaugas.

19. Skiriamos šios socialinių paslaugų įstaigų grupės:

19.1. stacionarios socialinių paslaugų įstaigos (socialinės globos įstaigos);

19.2. nestacionarios socialinių paslaugų įstaigos.

20. Stacionarios socialinių paslaugų įstaigos yra šios:

|  |  |  |  |
| --- | --- | --- | --- |
| **Eil. Nr.** | **Socialinių paslaugų įstaigos tipas** | **Apibūdinimas** | **Įstaigos** |
| *1* | *2* | *3* | *4* |
| **20.1.** | Socialinės globos namai | socialinės globos įstaigos, teikiančios trumpalaikę / ilgalaikę socialinę globą vienu metu ne mažiau kaip 10 asmenų (20.1.1-20.1.7) ar namų aplinkoje apgyvendinant asmenis grupėmis ne daugiau kaip po 10 asmenų vienoje grupėje (20.1.8-20.1.11) |  |
|  |  |  | 20.1. 1. vaikų socialinės globos namai |
|  |  |  | 20.1.2. socialinės globos namai vaikams su negalia |
|  |  |  | 20.1.3. senų žmonių socialinės globos namai |
|  |  |  | 20.1.4. specializuoti socialinės globos ir slaugos namai |
|  |  |  | 20.1.5. specialieji socialinės globos namai |
|  |  |  | 20.1.6. socialinės globos namai suaugusiems asmenims su negalia |
|  |  |  | 20.1.7. socialinės globos namai vaikams ir jaunimui su negalia |
|  |  |  | 20.1.8. grupiniai gyvenimo namai vaikams, likusiems be tėvų globos |
|  |  |  | 20.1.9. grupiniai gyvenimo namai socialinės rizikos vaikams |
|  |  |  | 20.1.10. grupiniai gyvenimo namai senyvo amžiaus asmenims |
|  |  |  | 20.1.11. grupiniai gyvenimo namai suaugusiems asmenims su negalia |
| **20.2.** | Šeimynos | trumpalaikę / ilgalaikę socialinę globą teikiantys juridiniai asmenys, kai šeimos ir namų aplinkoje globojami 6 ir daugiau be tėvų globos likę vaikai. Bendras vaikų skaičius šeimynoje kartu su savais vaikais – ne daugiau kaip 12 | 20.2.1. šeimynos |

21.Nestacionarių socialinių paslaugų įstaigos yra šios:

|  |  |  |  |  |  |  |
| --- | --- | --- | --- | --- | --- | --- |
| **Eil. Nr.** | **Socialinių paslaugų įstaigos tipas** | | **Apibūdinimas** | | **Įstaigos** | |
| *1* | *2* | | *3* | | *4* | |
| **21.1.** | Laikino gyvenimo namai | | socialinės globos įstaigos, teikiančios trumpalaikę socialinę globą gyvenamosios vietos neturintiems ar laikinai negalintiems ja naudotis asmenims bei padedančios jiems išspręsti problemas, dėl kurių jie tapo šių įstaigų klientais | |  | |
|  |  | |  | | 21.1.1. nakvynės namai | |
|  |  | |  | | 21.1.2. krizių centras | |
|  |  | |  | | 21.1.3. laikino apgyvendinimo įstaiga motinoms ir vaikams | |
|  |  | |  | | 21.1.4. psichologinės bei socialinės reabilitacijos įstaiga | |
|  |  | |  | | 21.1.5. Pabėgėlių priėmimo centras | |
| **21.2.** | Dienos socialinės globos centrai | | dienos socialinę globą teikiančios socialinės globos įstaigos | |  | |
|  |  | |  | | 21.2.1. senų žmonių dienos socialinės globos centras | |
|  |  | |  | | 21.2.2. dienos socialinės globos centras asmenims su negalia | |
|  |  | |  | | 21.2.3. vaikų su negalia dienos socialinės globos centras | |
| **21.3.** | Savarankiško gyvenimo namai | | socialinę priežiūrą teikiančios socialinių paslaugų įstaigos, kuriose asmenys gyvena namų aplinkoje ir jiems sudaromos sąlygos savarankiškai tvarkytis savo asmeninį (šeimos) gyvenimą. Savarankiško gyvenimo namuose asmenys (šeimos) patys tvarkosi savo buitį, iš dalies padedant socialiniam darbuotojui | |  | |
|  |  | |  | | 21.3.1. senyvo amžiaus žmonių savarankiško gyvenimo namai | |
|  |  | |  | | 21.3.2. socialinės rizikos asmenų (šeimų) savarankiško gyvenimo namai | |
|  |  | |  | | 21.3.3. suaugusių asmenų su negalia savarankiško gyvenimo namai | |
| **21.4.** | | Socialinės priežiūros centrai | | socialinę priežiūrą dienos metu teikiančios socialinių paslaugų įstaigos | |  |
|  | |  | |  | | 21.4.1. vaikų dienos centras |
|  | |  | |  | | 21.4.2. šeimos paramos centras, paramos šeimai tarnyba |
|  | |  | |  | | 21.4.3. dienos centras socialinės rizikos suaugusiems asmenims |
|  | |  | |  | | 21.4.4. dienos centras suaugusiems asmenims su negalia |
|  | |  | |  | | 21.4.5. nakvynės namai (jeigu teikia laikino apnakvindinimo paslaugas) |
|  | |  | |  | | 21.4.6. krizių centras (jeigu teikia laikino apnakvindinimo paslaugas) |
| **21.5.** | | Bendruomeninės įstaigos | | sociokultūrines paslaugas ir kitas bendrąsias socialines paslaugas teikiančios socialinių paslaugų įstaigos | |  |
|  | |  | |  | | 21.5.1. bendruomenės centras |
|  | |  | |  | | 21.5.2. dienos centras |
| **21.6.** | | Kitos socialinių paslaugų įstaigos | | kitos bendrąsias socialines paslaugas ar socialinę priežiūrą teikiančios socialinių paslaugų įstaigos | |  |
|  | |  | |  | | 21.6.1. pagalbos namuose tarnyba |
|  | |  | |  | | 21.6.2. socialinių paslaugų centras |
|  | |  | |  | | 21.6.3. kitos įstaigos |

\_\_\_\_\_\_\_\_\_\_\_\_\_\_\_\_\_